อีนุงตุงนัง
กรณีของ ฮาคีม อัล อาไรบี อดีตนักเตะชาวบาห์เรน ซึ่งได้สถานะผู้ลี้ภัยอยู่ในประเทศออสเตรเลีย และมาถูกตำรวจไทยจับขณะเดินทางมาฮันนีมูนกับภรรยาในบ้านเรา ตั้งแต่เดือน พ.ย.ปีที่แล้ว,คงไม่ต้องฉายหนังซ้ำ เชื่อว่าหลายคนรับรู้เรื่องราวความเป็นมากันดีอยู่แล้ว และทางการไทยก็พยายามชี้แจงให้โลกเห็นว่า เราไม่ได้มีส่วนได้ส่วน เสียอะไร และทำไปตามกระบวนการยุติธรรมปกติ เป็นไปตามขั้นตอนทุกอย่าง ซึ่งเรื่องนี้อยู่ในขั้นตอนของศาลซึ่งก็พร้อมรับหลักฐานทุกชิ้นของฝั่งฮาคีมอย่างเป็นธรรม,ซึ่งไทยเราอยู่ตรงกลาง ระหว่างออสเตรเลีย และบาห์เรน ที่ต้องหาทางออกร่วมกัน,ขณะที่ฟากฝั่งชาวโลก แน่นอนเรื่องทำนองนี้ มักจะเทไปในทางผู้ถูกจับ ยิ่งเป็นคดีที่ส่อว่ามีเชื้อมาจากการเมือง การปกครองอันแตกต่าง ก็ยิ่งมากมาย อบอวลไปด้วยความรู้สึกที่ถูกกระทำ ลิดรอนสิทธิ,และเมื่อมาเกิดในบ้านเรา บวกกับภาพที่ปรากฏในการถูกคุมขัง ใส่ กุญแจเท้า ที่ออกจะคล้ายๆโซ่ตรวน มันก็ยิ่งเพิ่มดีกรีความขุ่นข้องหมองใจพุ่งมาที่ไทยเรามากขึ้นไป และออกจะเกินไปจนขยับขยายกลายเป็นต่อต้าน รณรงค์ไม่ให้มาเที่ยวบ้านเราไปอีก,ส่วนจะมีเบื้องหน้าเบื้องหลัง หรือมีความเชื่อแบบไหน เชื่อใคร คิดเห็นเป็นประการใด ก็สุดแล้วแต่ละผู้คน,แต่จับประเด็นที่น่าสนใจในฟากฝั่งของแวดวงกีฬาโลก ฮาคีมเป็นนักฟุตบอล เป็นนักกีฬา ย่อมมีความเห็นใจ และเอาใจช่วยจากคนฟุตบอล และคนกีฬา,น่าสนใจมากไปอีก เมื่อองค์กรกีฬาใหญ่ของโลก ทั้งฟุตบอลก็คือ ฟีฟ่า หรือ สหพันธ์ฟุตบอลนานาชาติ รวมทั้งกีฬาทั่วไปของโลกก็คือ คณะกรรมการโอลิมปิกสากล หรือ ไอโอซี ล้วนแล้วแต่ส่งหนังสือมายังรัฐบาลไทย จะผ่านช่องทางไหนก็แล้วแต่ เป้าหมายก็คือมาให้ทางการไทยนั่นแหละ ให้ช่วยส่งตัวฮาคีมไปออสเตรเลีย,ปกติกีฬาไม่ยุ่งการเมือง และต่อต้านการเมืองไม่ให้มายุ่งกับกีฬาด้วยซ้ำ ชนิดที่ฟีฟ่าเองก็เข้มข้นมาก รัฐบาลก็ดี การเมืองก็ดี หรือองค์กรใดๆของรัฐมาแทรกแซงองค์กรลูกของเขา อย่างสมาคมฟุตบอลในทุกประเทศ ไม่ได้เด็ดขาด,แต่เที่ยวนี้ ฟีฟ่ามาร่วมกดดันไทย ซึ่งก็เป็นไปในลักษณะเดียวกับไอโอซี,ฟีฟ่ามีเครือข่ายย่อยลงมาในระดับทวีป เอเชียนั้นก็คือ เอเอฟซี และประธานเอเอฟซีปัจจุบันก็เป็นชาวบาห์เรน ชีค ซัลมาน บิน อิบรอฮีม อัล คอลีฟะฮ์ ทำไมไม่ประสานไป,ไอโอซีเองก็เชื่อว่ามีความสัมพันธ์อันดีกับบาห์เรน,ทำไมไม่กล้าไปทางนั้น เห็นไทยแลนด์เป็นแมวเหมียวหรืออย่างไร,เบี้ยหงาย
กรณีของ ฮาคีม อัล อาไรบี อดีตนักเตะชาวบาห์เรน ซึ่งได้สถานะผู้ลี้ภัยอยู่ในประเทศออสเตรเลีย และมาถูกตำรวจไทย 
ฮาคีม,ฟีฟ่า,ไอโอซี,เรียงหน้าชน,เบี้ยหงาย